title: Решение № 12/2005 на Сметната палата на Европейските общности от 10 март 2005 г. относно публичния достъп до документите на Сметната палата

text:
               20.3.2009

               BG

               Официален вестник на Европейския съюз

               C 67/1

         Решение № 12/2005 (1) на Сметната палата на Европейските общности от 10 март 2005 г. относно публичния достъп до документите на Сметната палата
   (2009/С 67/01)
   СМЕТНАТА ПАЛАТА НА ЕВРОПЕЙСКИТЕ ОБЩНОСТИ,
   като взе предвид своя процедурен правилник (2), и по-специално член 30 от него,
   като взе предвид Регламент (EО, Евратом) № 1605/2002 на Съвета относно Финансовия регламент, приложим за общия бюджет на Европейските общности (3), и по-специално член 143, параграф 2 и член 144, параграф 1 от него,
   като има предвид, че член 1, втора алинея от Договора за Европейския съюз утвърждава идеята за прозрачност, като постановява, че Договорът отбелязва нов етап в процеса на създаване на все по-тесен съюз между народите на Европа, в който решенията се вземат възможно най-открито и възможно най-близо до гражданите;
   като има предвид, че в съвместната декларация (4) във връзка с Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документите на Европейския парламент, Съвета и Комисията (5) Европейският парламент, Съветът и Комисията призовават останалите институции да приемат вътрешни правила за публичен достъп до документи, които да се придържат към принципите и ограниченията, определени в посочения регламент;
   като има предвид, че разпоредбите на Решение № 18/97 на Сметната палата за установяване на вътрешни правила за разглеждането на заявления за достъп до документите, намиращи се в Палатата (6) предхождат Регламент (ЕО) № 1049/2001 и следва да бъдат преразгледани в светлината на този регламент и на съдебната практика на Съда и на Първоинстанционния съд;
   като има предвид, че прозрачността подсилва легитимността, ефективността и отговорността на администрацията, като по този начин укрепва принципите на демокрацията. За тази цел следва да бъдат насърчавани добрите административни практики относно достъпа до документи;
   като има предвид, че същевременно следва да бъдат защитени някои обществени и частни интереси, като изключения от принципа за публичен достъп до документи. От особено значение е изцяло да се спазват международните счетоводни стандарти по отношение на поверителността на одитната информация,
   РЕШИ:
   Член 1
   Цел
   Целта на настоящото решение е да се определят условията, ограниченията и процедурите, по силата на които Сметната палата ще предоставя публичен достъп до документите, които са на нейно разположение.
   Член 2
   Бенефициенти и приложно поле
   1.   В рамките и при ограниченията на заложените в настоящото решение разпоредби и международните стандарти, регулиращи поверителността на одитната информация, всеки гражданин на Съюза и всяко друго физическо или юридическо лице, пребиваващо или със седалище в някоя държава-членка, има право на достъп до документи на Сметната палата, спазвайки принципите, условията и ограниченията, определени в настоящото решение.
   2.   При спазване на горепосочените принципи, условия и ограничения Сметната палата може да предостави достъп до документи на всяко физическо или юридическо лице, което не пребивава или няма седалище в някоя държава-членка.
   3.   Настоящото решение засяга всички документи на разположение на Сметната палата, т.е. документи, съставени или получени от Палатата и намиращи се в нейно владение.
   4.   Настоящото решение не засяга правата за публичен достъп до документи на разположение на Палатата, произтичащи евентуално от международноправни актове или от актове на Общността, приети с оглед прилагането на упоменатите актове.
   Член 3
   Определения
   За целите на настоящото решение:

               а)

               „документ“ означава всяка информация независимо от носителя (написана на хартия или записана в електронен формат, или под формата на звуко- или видеозапис);

               б)

               „трета страна“ означава всяко физическо или юридическо лице или всяка друга външна за Сметната палата страна, включително държавите-членки, други вътрешни или външни за Общността институции или органи и трети държави.

         Член 4
   Изключения
   1.   Сметната палата няма да предоставя достъп до определен документ в случаите, когато разгласяването му би попречило да се защитят:

               а)

               общественият интерес, включително:

                           —

                           обществената сигурност,

                           —

                           отбранителните и военните въпроси,

                           —

                           международните отношения,

                           —

                           финансовата, паричната или икономическата политика на Общността или на някоя държава-членка;

               б)

               личният живот и неприкосновеност на личността, а именно в съответствие с общностното законодателство относно защитата на личните данни.

         2.   В съответствие с правилата, определящи поверителността, предвидени в член 143, параграф 2 и член 144, параграф 1 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности и в съответните разпоредби в други актове на общностното право, Сметната палата няма да предоставя достъп до констатациите и оценките, формулирани в рамките на извършваните от нея одити. Тя би могла също така да откаже достъп до документите, служещи за изготвянето на тези констатации и оценки.
   3.   Сметната палата няма да предоставя достъп до определен документ в случаите, когато разгласяването му би попречило да се защитят:

               —

               търговски интереси на физическо или юридическо лице, включително интелектуална собственост,

               —

               съдебни процедури и правни консултации,

               —

               проверки, разследвания и одити.

         4.   Достъпът до документ, съставен от Палатата за вътрешно ползване или получен от нея и отнасящ се до въпрос, по който все още не е било взето решение, ще бъде отказван, ако има вероятност разгласяването му да навреди на процеса на вземане на решение в Сметната палата.
   Достъпът до документ, съдържащ становища за вътрешно ползване в рамките на разискванията и предварителните консултации в Сметната палата, ще бъде отказван дори и след вземането на въпросното решение, ако има вероятност разпространяването му да навреди на процеса на вземане на решение в Сметната палата.
   5.   Ако заявлението за достъп касае документ, който е в притежание на Палатата, но който тя не е съставила, Сметната палата ще потвърди получаването на заявлението и ще предостави името на лицето, институцията или организацията, към които следва да бъде отнесено заявлението.
   6.   Ако само някои части от поискания документ попадат в изключенията, посочени в настоящия член, останалите части на документа ще бъдат предоставени.
   7.   Изключенията по настоящия член се прилагат, без да засягат разпоредбите за публичен достъп до историческите архиви на Общностите, установени в Регламент (ЕИО, Евратом) № 354/83 на Съвета (7).
   8.   Въпреки изложените в настоящия член изключения Сметната палата може да реши да предостави изцяло или отчасти достъп до документ при наличието на първостепенен обществен интерес за разгласяването му.
   Член 5
   Заявления за достъп
   Заявленията за достъп до документи следва да бъдат съставяни писмено (8), на хартиен или на електронен носител, на един от езиците, посочени в член 314 от Договора за ЕО (9), и да са формулирани по достатъчно ясен начин, който да позволи на Сметната палата да идентифицира документа. Заявителят не е длъжен да изтъква причини за заявлението си.
   Член 6
   Обработка на първоначално заявление
   1.   Заявленията за достъп до документи се разглеждат от директора на отдел „Съдействие при одита и комуникация“. Той изпраща на заявителя потвърждение, че заявката е получена, разглежда заявлението и решава какви по-нататъшни действия да бъдат предприети.
   2.   В зависимост от повдигнатия в заявлението въпрос директорът на отдел „Съдействие при одита и комуникация“ информира, а когато е уместно, се консултира със заинтересования член на Палатата, с генералния секретар, с правния отдел или с длъжностното лице за защита на данните, преди да вземе решение дали поисканият документ може да бъде разпространяван.
   3.   Заявленията за достъп до документи се разглеждат по най-бързия начин. В рамките на 15 работни дни от регистриране на заявлението Сметната палата предоставя достъп до поискания документ съгласно реда и условията, предвидени в член 9, или писмено излага причините за пълен или частичен отказ, информирайки заявителя за неговото/нейното право да се обърне към Палатата с молба за преразглеждане на становището ѝ в съответствие с член 7.
   4.   В случай на заявление, отнасящо се до много дълъг документ или до много голям брой документи, Сметната палата може да се обърне към заявителя неофициално с оглед намиране на подходящо решение. В такива случаи срокът, предвиден в параграф 3, може да бъде продължен с 15 работни дни, при условие че предварително се уведомява заявителят и му се представят причините за продължението.
   Член 7
   Молба за преразглеждане
   1.   В случай на пълен или частичен отказ в 15-дневен срок от получаването на отговора на Сметната палата заявителят може да се обърне към Палатата с молба за преразглеждане на становището ѝ.
   2.   Неспазването на определения срок за отговор от страна на Сметната палата също дава право на заявителя да поиска преразглеждане.
   Член 8
   Обработка на молби за преразглеждане
   1.   Молбите за преразглеждане на становище следва да бъдат отправяни до председателя на Сметната палата. В зависимост от повдигнатия в молбата въпрос председателят на Сметната палата се консултира със заинтересования член на Палатата или с генералния секретар и при необходимост се консултира с правния отдел или с длъжностното лице за защита на данните, преди да вземе решение дали поисканият документ да бъде предоставен.
   2.   Молбата за преразглеждане се обработва по най-бързия начин. В рамките на 15 работни дни от регистрирането на молбата Сметната палата предоставя достъп до поискания документ съгласно реда и условията, предвидени в член 9, или писмено излага причините за пълен или частичен отказ. В случай на пълен или частичен отказ Сметната палата информира заявителя за възможните способи за обжалване, а именно завеждането на съдебно дело срещу Сметната палата и/или подаването на жалба до Европейския омбудсман в съответствие с условията, предвидени съответно в членове 230 и 195 от Договора за ЕО.
   3.   В изключителни случаи, например когато молбата се отнася до много дълъг документ или до много голям брой документи, предвиденият в параграф 2 срок може да бъде продължен с 15 работни дни, при условие че предварително се уведомява заявителят и му се представят причините за продължението.
   4.   Неспазването на определения срок за отговор от страна на Сметната палата следва да се разглежда като отрицателен отговор и дава право на заявителя да пристъпи към посочените в параграф 2 способи за обжалване.
   Член 9
   Предоставяне на достъп вследствие на заявление
   1.   Заявителят разполага с възможност да се запознае с документите, до които Сметната палата е предоставила достъп, в седалището на Сметната палата в Люксембург или чрез връчването на копие, включително електронно, при наличие на такова. В първия случай датата и часът на разглеждане се уговарят между заявителя и директора на отдел „Съдействие при одита и комуникация“.
   2.   От заявителя може да бъде поискано да заплати разходите за копирането и изпращането на документа. Тези разходи не може да надхвърлят реалната стойност на копиране и изпращане на копията. Разглеждането на документи на място, копирането на по-малко от 20 листа формат А4 и директният достъп в електронен формат са безплатни.
   3.   Ако някой документ е публично достъпен, Сметната палата може да изпълни задължението си за предоставяне на достъп до поискания документ, като информира заявителя как да си го набави.
   4.   Документите се предоставят в съществуващата версия и формат (включително в електронен или друг формат) съгласно предпочитанията на заявителя. Сметната палата не е задължена да създаде нов документ или да събира информация по искане на заявителя.
   Член 10
   Възпроизвеждане на документи
   1.   Документите, предоставяни по силата на настоящото решение, не могат да бъдат възпроизвеждани или използвани за търговски цели без предварителното писмено съгласие на Сметната палата.
   2.   Настоящото решение се прилага, без да се засягат съществуващите норми на авторското право, които могат да ограничат правото на трета страна да възпроизвежда или използва предоставените документи.
   Член 11
   Заключителни разпоредби
   1.   Решение № 18/97 на Сметната палата от 20 февруари 1997 г. се отменя.
   2.   Настоящото решение се публикува в Официален вестник на Европейския съюз.
   3.   То влиза в сила на първия ден от месеца, следващ неговото приемане.

      Съставено в Люксембург на 10 март 2005 година.

            За Сметната палата

         Hubert WEBER

            Председател

      (1)  Както е изменено с Решение № 14/2009, прието от Сметната палата на заседанието ѝ от 5 февруари 2009 г.

      (2)  ОВ L 18, 20.1.2005 г., стр. 1.

      (3)  ОВ L 248, 16.9.2002 г., стр. 1.

      (4)  ОВ L 173, 27.6.2001 г., стр. 5.

      (5)  ОВ L 145, 31.5.2001 г., стр. 43.

      (6)  ОВ C 295, 23.9.1998 г., стр. 1.

      (7)  Регламент (ЕИО, Евратом) № 354/83 на Съвета, изменен от Регламент (EО, Евратом) № 1700/2003 на Съвета (ОВ L 243, 27.9.2003 г., стр. 1).

      (8)  Адресирани до: Cour des comptes européenne, Directeur du „Soutien à l’audit et communication“, 12 rue Alcide De Gasperi, L-1615 Luxembourg. Телефакс: (+352) 439342, е-mail: euraud@eca.europa.eu

      (9)  Понастоящем: английски, български, гръцки, датски, естонски, ирландски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски.


title: 2007/413/ПВРРешение на договарящите се страни, които заседават в рамките на Съвета от 12 юни 2007 година за приемане на правила за прилагане на член 6а от Конвенцията за създаване на Европейска полицейска служба (Конвенция за Europol)

text:
               15.6.2007

               BG

               Официален вестник на Европейския съюз

               L 155/78

      РЕШЕНИЕ НА ДОГОВАРЯЩИТЕ СЕ СТРАНИ, КОИТО ЗАСЕДАВАТ В РАМКИТЕ НА СЪВЕТА

   от 12 юни 2007 година
   за приемане на правила за прилагане на член 6а от Конвенцията за създаване на Европейска полицейска служба (Конвенция за Europol)
   (2007/413/ПВР)
   ДОГОВАРЯЩИТЕ СЕ СТРАНИ по Конвенцията за Europol, държави-членки на Европейския съюз,
   като взеха предвид Конвенцията за създаване на Европейска полицейска служба (Конвенция за Europol) (1), изменена с протокола за изменение на посочената конвенция (2), и по-специално член 6а, втори параграф от нея,
   като взеха предвид проекта, изготвен от управителния съвет, и след консултации със Съвместния надзорен орган,
   като имат предвид, че:

               (1)

               Договарящите се страни, които заседават в рамките на Съвета, следва да приемат правила за прилагане на член 6а от Конвенцията за Europol.

               (2)

               Приемайки настоящото решение, договарящите се страни зачитат задълженията си съгласно Конвенцията за защита на лицата при автоматизирана обработка на лични данни, приета от Съвета на Европа на 28 януари 1981 г.

               (3)

               Договарящите се страни също така вземат предвид Препоръка № R(87)15 на Комитета на министрите на Съвета на Европа от 17 септември 1987 г. относно използването на лични данни в полицейския сектор,

         ПРИЕХА НАСТОЯЩОТО РЕШЕНИЕ:
   Член 1
   Определения
   За целите на настоящото решение:

               а)

               „лични данни“ означава всяка информация, свързана с идентифицирано или подлежащо на идентифициране физическо лице: за подлежащо на идентифициране лице се смята това лице, което може да бъде идентифицирано, пряко или непряко, по-специално чрез идентификационен номер или един или повече специфични признаци, отнасящи се до неговата физическа, физиологична, умствена, икономическа, културна или социална самоличност;

               б)

               „обработка на лични данни“ („обработка“) означава всяка операция или набор от операции, със или без автоматични средства, извършвана/и с личните данни, като събиране, записване, организиране, съхранение, адаптиране или промяна, извличане, консултиране, употреба, разкриване чрез предаване, разпространяване или друга форма на предоставяне на данните, подреждане или комбиниране, блокиране, изтриване или унищожаване;

               в)

               „компютризирана система за събраната информация“ означава системата, посочена в член 6, параграф 1 от Конвенцията за Europol;

               г)

               „информационна система“ означава системата, посочена в член 7, параграф 1 от Конвенцията за Europol;

               д)

               „работно досие за целите на анализа“ означава досие, открито с цел анализ, както е посочено в член 10, параграф 1 от Конвенцията за Europol;

               е)

               „държава-членка“ означава договаряща се страна по Конвенцията за Europol;

               ж)

               „трета страна“ означава трета държава или орган, посочен/а в член 10, параграф 4 от Конвенцията за Europol;

               з)

               „надлежно упълномощен служител на Europol“ означава служител на Europol, определен от дирекция на Europol да обработва лични данни, съхранявани в съответствие с настоящото решение.

         Член 2
   Обхват
   Настоящото решение се отнася за лични данни, които са предоставени на Europol с цел определяне дали тези данни са свързани с неговите задачи и дали те могат да бъдат включени в компютризираната система за събраната информация, с изключение на:

               а)

               лични данни, въведени в информационната система съгласно член 9, параграф 1 от Конвенцията за Europol;

               б)

               лични данни, предложени от държава-членка или от трета страна за включване в специално работно досие за целите на анализа, както и лични данни, въведени в работно досие за целите на анализа съгласно член 10 от Конвенцията за Europol.

         Член 3
   Достъп и използване
   1.   Достъпът до лични данни, обработвани от Europol съгласно настоящото решение, е разрешен само за надлежно упълномощени служители на Europol.
   2.   Без да се нарушава член 13 от Конвенцията за Europol, личните данни, обработвани от Europol съгласно настоящото решение, се използват единствено с цел да се определи дали тези данни са свързани със задачите на Europol и дали може да бъдат включени в компютризираната система за събраната информация.
   Член 4
   Правила за защита на личните данни и за сигурност на данните
   1.   При обработването на лични данни съгласно настоящото решение Europol съблюдава правилата за защита на личните данни и за сигурност на данните, установени в Конвенцията за Europol, по-специално член 14, параграф 3 и членове 16 и 25, както и правилата, приети при прилагането ѝ.
   2.   В случай че Europol реши да включи такива данни в компютризираната система за събраната информация или да ги изтрие, или унищожи, Europol информира за това държавата-членка или третата страна, която предоставя данните.
   Член 5
   Срок на съхранение на данните
   1.   Възможно най-скоро се взема решение за използването на лични данни в съответствие с член 3, параграф 2 и в никакъв случай не по-късно от 6 месеца след като Europol получи тези данни.
   2.   В случай че след като изтече шестмесечния срок не е взето такова решение, съответните лични данни се изтриват или унищожават и държавата-членка или третата страна, която ги предоставя, се информира за това.
   Член 6
   Отговорност
   1.   Europol отговаря за гарантиране спазването на членове 3, 4 и 5 от настоящото решение.
   2.   Europol информира управителния съвет и Съвместния надзорен орган за начина, по който възнамерява да изпълни тази си отговорност, преди да започне да обработва данни съгласно настоящото решение.
   Член 7
   Влизане в сила
   Настоящото решение влиза в сила в деня след публикуването му в Официален вестник на Европейския съюз.

      Съставено в Люксембург на 12 юни 2007 година.

            За Съвета

            Председател

         W. SCHÄUBLE

      (1)  OВ С 316, 27.11.1995 г., стр. 2.

      (2)  OВ С 2, 6.1.2004 г., стр. 1.


title: Решение на Европейската централна банка от 18 декември 2003 година за изменение на член 1, буква е) от Решение ЕЦБ/2001/16 от 6 декември 2001 година относно разпределянето на паричния доход на националните централни банки на участващите държави-членки от финансовата 2002 година (ЕЦБ/2003/22)

text:
Важна правна забележка

|

32003D0022(01)

Официален вестник n° L 009 , 15/01/2004 стр. 0039 - 0039 специално чешко издание глава 10 том 003 стр. 338  - 338 специално испанско издание глава 10 том 003 стр. 338  - 338 специално унгарско издание глава 10 том 003 стр. 338  - 338 специално литвийско издание глава 10 том 003 стр. 338  - 338 LV.ES глава 10 том 003 стр. 338  - 338 MT.ES глава 10 том 003 стр. 338  - 338 PL.ES глава 10 том 003 стр. 338  - 338 SK.ES глава 10 том 003 стр. 338  - 338 специално словенско издание глава 10 том 003 стр. 338  - 338

		20031218Решение на Европейската централна банкаот 18 декември 2003 годиназа изменение на член 1, буква е) от Решение ЕЦБ/2001/16 от 6 декември 2001 година относно разпределянето на паричния доход на националните централни банки на участващите държави-членки от финансовата 2002 година(ЕЦБ/2003/22)(2004/48/ЕО)УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,като взе предвид Устава на Европейската система на централните банки и на Европейската централна банка, и по-специално член 32 от него,като взе предвид Решение ЕЦБ/2001/16 от 6 декември 2001 г. относно разпределянето на паричния дохoд на националните централни банки на участващите държави-членки от финансова 2002 година [1],като има предвид, че:(1) Член 1, буква е) от Решение ЕЦБ/2001/16 дефинира "алгоритъма за записания капитал", като се позовава на Решение ЕЦБ/1998/13 от 1 декември 1998 г. относно процентното участие на националните централни банки в алгоритъма за капитала на Европейската централна банка [2].(2) Решение ЕЦБ/2003/17 от 18 декември 2003 г. относно процентното участие на националните централни банки в алгоритъма за записване на капитала на Европейската централна банка [3] отменя Решение ЕЦБ/1998/13 с действие от 1 януари 2004 г. и въвежда новите тегла, присвоени на националните централни банки (НЦБ), в алгоритъма за записване на капитала на Европейската централна банка (ЕЦБ) (наричани по-нататък тегла в капиталовия алгоритъм).(3) Член 1, буква е) от Решение ЕЦБ/2001/16 съответно е необходимо да бъде изменен с цел разпределяне на паричния доход на НЦБ на държавите-членки, въвели еурото от финансова 2004 година. Настоящото изменение следва да въведе обща дефиниция на термина "алгоритъм за записания капитал", за да се избегнат бъдещи изменения на Решение ЕЦБ/2001/16 при всяко изменение на капиталовия алгоритъм.(4) За постигане на съгласуваност между дохода на ЕЦБ, получен през първото тримесечие на първата година, от която нататък на всеки пет години се извършва преразглеждане, и дохода на ЕЦБ, разпределен в края на това тримесечие, е необходима дерогация от първата алинея на член 2, параграф 1 на Решение ЕЦБ/2001/16, за да се осигури, че доходът, получен през януари на това тримесечие, е изчислен също въз основа на новите тегла в капиталовия алгоритъм,ПРИЕ НАСТОЯЩОТО РЕШЕНИЕ:Член 1Изменения на Решение ЕЦБ/2001/16Решение ЕЦБ/2001/16 се изменя, както следва:1. Член 1, буква е) се заменя със следното:"(е) "алгоритъм за записания капитал" означава дяловете на НЦБ (изразени като проценти) в записания капитал на ЕЦБ, които се получават от прилагането спрямо НЦБ на теглата в алгоритъма, посочен в член 29.1 от Устава, които се прилагат за съответната финансова година."2. Следната алинея се добавя към член 2, параграф 1:"За периода 1—31 януари през първата година, от която нататък на всеки пет години съгласно член 29.3 от Устава се извършва преразглеждане, вътрешните за Еуросистемата салда от еуробанкноти в обращение се изчисляват въз основа на изменения алгоритъм за записания капитал, който се прилага към салдата по всички еуробанкноти в обращение на 31 декември от предходната година".Член 2Заключителни разпоредби1. Настоящото решение влиза в сила на 1 януари 2004 г.2. Настоящото решение ще бъде публикувано в Официален вестник на Европейския съюз.Съставено във Франкфурт на Майн на 18 декември 2003 година.За Управителния съвет на ЕЦБJean-Claude Trichet[1] ОВ L 337, 20.12.2001 г., стр. 55.[2] ОВ L 125, 19.5.1999 г., стр. 33.[3] ОВ L 9, 15.1.2004 г., стр. 27.--------------------------------------------------


title: Решение на Съвета от 28 юни 1999 година за установяване на условията и реда за упражняване на изпълнителните правомощия, предоставени на Комисията

text:
Важна правна забележка

|

31999D0468

Официален вестник n° L 184 , 17/07/1999 стр. 0023 - 0026 специално чешко издание глава 01 том 03 стр. 124  - 127 специално испанско издание глава 01 том 03 стр. 124  - 127 специално унгарско издание глава 01 том 03 стр. 124  - 127 специално литвийско издание глава 01 том 03 стр. 124  - 127 LV.ES глава 01 том 03 стр. 124  - 127 MT.ES глава 01 том 03 стр. 124  - 127 PL.ES глава 01 том 03 стр. 124  - 127 SK.ES глава 01 том 03 стр. 124  - 127 специално словенско издание глава 01 том 03 стр. 124  - 127

		19990628Решение на Съветаот 28 юни 1999 годиназа установяване на условията и реда за упражняване на изпълнителните правомощия, предоставени на Комисията [*](1999/468/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 202, третото тире от него,като взе предвид предложението на Комисията [2],като взе предвид становището на Европейския парламент [3],като има предвид, че:(1) в актовете, които приема, Съветът трябва да предостави на Комисията правомощия за изпълнението на разпоредбите, които Съветът постановява; Съветът може да наложи някои изисквания по отношение упражняването на тези правомощия; той може също да запази за себе си правото в специфични и мотивирани случаи да упражнява пряко изпълнителни правомощия;(2) Съветът прие Решение 87/373/ЕИО от 13 юли 1987 г. за определяне на условията и реда за упражняването на изпълнителните правомощия, предоставени на Комисията [4]; с това решение бяха предвидени ограничен брой процедури за упражняването на тези правомощия;(3) с декларация № 31, приложена към заключителния акт на междуправителствената конференция, приела Договора от Амстердам, Комисията бе призована да представи на Съвета предложение за изменение на Решение 87/373/ЕИО;(4) за по-голяма яснота, вместо да се измени Решение 87/373/ЕИО, бе счетено за уместно това решение да се замести с ново решение и в резултат да се отмени Решение 87/373/ЕИО;(5) първата цел на настоящото решение е с оглед постигане на по-голяма устойчивост и предсказуемост при избора на типа комитет да се определят критериите, отнасящи се до избора на процедурите на комитета, като се разбира, че тези критерии нямат обвързващ характер;(6) във връзка с това процедурата по управление се следва по отношение на мерките за управление като тези, които се отнасят до прилагането на Общата селскостопанска политика и Общата политика по рибарство, или при изпълнението на програми със значително отражение върху бюджета; такива мерки по управление би трябвало да се вземат от Комисията чрез процедура, осигуряваща вземане на решение в рамките на съответни периоди; когато обаче мерки, които нямат спешен характер, са отнесени до Съвета, Комисията би трябвало по своя преценка да отложи прилагането на тези мерки;(7) процедурата по регулиране се следва във връзка с мерки от общ характер, насочени към прилагане на основни елементи на основните актове, включително мерки относно защитата на здравето или сигурността на хора, животни или растения, както и мерки, насочени към адаптиране или осъвременяване на някои неосновни разпоредби на основен акт; тези изпълнителни мерки би трябвало да се приемат чрез една ефективна процедура, която напълно съответства на правото на Комисията на законодателна инициатива;(8) процедурата по консултиране се следва при всеки случай, в който се счита за най-подходяща; процедурата по консултиране ще продължи да се използва в тези случаи, при които сега се прилага;(9) втората цел на настоящото решение е да опрости изискванията за упражняването на изпълнителните правомощия, предоставени на Комисията, както и да осигури по-голямо участие на Европейския парламент в тези случаи, при които основен акт, предоставящ изпълнителни правомощия на Комисията, е бил приет в съответствие с процедурата, предвидена в член 251 от Договора; съобразно с това бе счетено за необходимо да се намали броят на процедурите и те да се адаптират към съответните правомощия на участващите институции, и най-вече да се даде възможност становището на Европейския парламент да бъде взето под внимание съответно от Комисията или от Съвета в случаи, при които той съответно счита, че проект за мерки, представен на комитета, или предложение, представено на Съвета в рамките на процедура по регулиране, надвишават изпълнителните правомощия, предвидени в основния акт;(10) третата цел на настоящото решение е да осигури по-добра информираност на Европейския парламент, като се предвиди, че Комисията следва редовно да го информира за работата на комитетите, че Комисията следва да му предоставя документи, отнасящи се до дейностите на комитетите, и да го уведомява винаги когато тя представя на Съвета мерки или предложения за мерки, които да бъдат взети;(11) четвъртата цел на настоящото решение е да осигури по-добра информираност на обществеността по отношение на процедурите на комитетите и следователно да направи приложими за комитетите принципите и условията за публичен достъп до документите, а също и тези, приложими за Комисията, да предостави списък от всички комитети, които подпомагат Комисията при упражняването на изпълнителни правомощия, както и годишен доклад за работата на комитетите, който се публикува, а също така да предостави всички позовавания на документите, отнасящи се до комитетите, които са били предадени на Европейския парламент, за да се публикуват в регистър;(12) специфичните процедури за комитетите, създадени за прилагането на общата търговска политика и правилата за конкуренция, определени с Договорите, които понастоящем не са основани на Решение 87/373/ЕИО, по никакъв начин не са засегнати от настоящото решение,РЕШИ:Член 1Изпълнителните правомощия, освен в специфични и обосновани случаи, при които основният акт запазва за Съвета правото да упражнява някои от тях, се предоставят на Комисията в съответствие с предвидените разпоредби в основния акт. Тези разпоредби определят основните елементи на правомощията, предоставени по този начин.Когато основен акт налага специфични процедурни изисквания за приемането на мерки за изпълнение, тези изисквания следва да бъдат в съответствие с процедурите, предвидени в членове 3, 4, 5 и 6.Член 2Изборът на процедурни методи за приемането на мерки за изпълнение следва да се ръководи от следните критерии:а) мерките по управление, като тези, които се отнасят до прилагането на Общата селскостопанска политика и Общата политика по рибарство или до изпълнението на програми със значително отражение върху бюджета, би трябвало да се приемат чрез използване на процедурата по управление;б) мерките от общ характер, насочени към прилагане на основни елементи на основни актове, включително мерки за защита на здравето или сигурността на хора, животни или растения, следва да се приемат чрез използване на процедурата по регулиране; когато основен акт предвижда, че някои неосновни съставни части/елементи на акта могат да се адаптират или осъвременят чрез изпълнителни процедури, такива мерки следва да се приемат чрез използване на процедурата по регулиране;в) без да се засягат букви а) и б), процедурата по консултиране се използва във всеки случай, в който се счита за най-подходяща.Член 3Процедура по консултиране1. Комисията се подпомага от консултативен комитет, съставен от представителите на държавите-членки и председателстван от представителя на Комисията.2. Представителят на Комисията представя на Комитета проект на мерките, които ще се вземат. Комитетът издава своето становище по проекта в рамките на срок, който може да бъде определен от председателя в зависимост от спешността на въпроса, при необходимост чрез гласуване.3. Становището се отбелязва в протокола; освен това всяка държава-членка има право да поиска нейната позиция да бъде вписана в протокола.4. Комисията държи най-голяма сметка за становището, предоставено от Комитета. Тя следва да информира Комитета за начина, по който становището му е било взето под внимание.Член 4Процедура по управление1. Комисията се подпомага от управителен комитет, съставен от представителите на държавите-членки и председателстван от представителя на Комисията.2. Представителят на Комисията представя на комитета проект на мерките, които ще се вземат. Комитетът издава своето становище по проекта в рамките на срок, който може да бъде определен от председателя в зависимост от спешността на въпроса. Становището следва да се издаде с мнозинството, предвидено в член 205, параграф 2 от Договора в случай на решения, които Съветът е призован да приеме по предложение на Комисията. Гласовете на представителите на държавите-членки в рамките на комитета се претеглят по начин, определен в този член. Председателят не гласува.3. Комисията, без да засяга член 8, приема мерките, които следва да приложи незабавно. Ако обаче тези мерки не са в съответствие със становището на комитета, те веднага се предоставят от Комисията на Съвета. В този случай Комисията може да отложи прилагането на мерките, за които тя е взела решение, за период, който се определя във всеки основен акт, но който в никакъв случай не следва да надвишава три месеца от датата на това уведомление.4. Съветът, действащ с квалифицирано мнозинство, може да вземе различно решение в рамките на периода, предвиден в параграф 3.Член 5Процедура по регулиране1. Комисията се подпомага от регулаторен комитет, съставен от представителите на държавите-членки и председателстван от представителя на Комисията.2. Представителят на Комисията представя на комитета проект на мерките, които ще се вземат. Комитетът издава своето становище по проекта в рамките на срок, който може да бъде определен от председателя в зависимост от спешността на въпроса. Становището следва да се издаде с мнозинството, предвидено в член 205, параграф 2 от Договора в случай на решения, които Съветът е призован да приеме по предложение на Комисията. Гласовете на представителите на държавите-членки в рамките на Комитета се претеглят по начин, определен в този член. Председателят не гласува.3. Комисията, без да се засяга член 8, приема предвидените мерки, ако те са в съответствие със становището на комитета.4. Ако предвидените мерки не са в съответствие със становището на комитета или ако не е предоставено становище, Комисията следва без отлагане да представи на Съвета предложение, отнасящо се до мерките, които ще се вземат, и да информира Европейския парламент.5. Ако Европейският парламент счита, че предложение, представено от Комисията съгласно основен акт, приет в съответствие с процедурата, постановена в член 251 от Договора, превишава изпълнителните правомощия, предвидени в този основен акт, той информира Съвета за позицията си.6. Съветът, в конкретния случай в светлината на подобна позиция, може да се произнесе с квалифицирано мнозинство по предложението в рамките на период, който се определя във всеки основен акт, но който в никакъв случай не следва да надвишава три месеца от датата на отнасянето до Съвета.Ако в рамките на този период Съветът е показал с квалифицирано мнозинство, че се противопоставя на предложението, Комисията следва да го преразгледа. Тя може да представи на Съвета или изменено предложение, или отново своето предложение, или да представи законодателно предложение на базата на Договора.Ако при изтичането на този период Съветът не е приел предложения изпълнителен акт, нито е показал, че се противопоставя на предложението за мерки за изпълнение, предложеният изпълнителен акт се приема от Комисията.Член 6Предпазна процедураСледната процедура може да бъде приложена, когато основен акт предоставя на Комисията правомощие да взема решения по предпазни мерки:а) Комисията съобщава на Съвета и държавите-членки всяко решение по отношение на предпазните мерки. Може да се предвиди, че преди да приеме своето решение, Комисията следва да се посъветва с държавите-членки в съответствие с процедурите, които се определят при всеки казус;б) всяка държава-членка може да отнесе решението на Комисията до Съвета в рамките на срок, който се определя в рамките на въпросния основен акт;в) Съветът, действащ с квалифицирано мнозинство, може да вземе различно решение в рамките на срок, който се определя във въпросния основен акт. Друга възможност — в основния акт може да се предвиди, че Съветът, действащ с квалифицирано мнозинство, може да потвърди, измени или отмени решението, прието от Комисията, и че ако Съветът не е взел решение в рамките на горепосочения срок, решението на Комисията се счита за анулирано.Член 71. Всеки комитет приема свой собствен процедурен правилник по предложение на своя председател, въз основа на типов процедурен правилник, който се публикува в Официален вестник на Европейските общности.Съществуващите комитети адаптират в необходимата степен своите процедурни правилници към типовите процедурни правилници.2. Принципите и условията за публичен достъп до документите, приложими за Комисията, се прилагат към комитетите.3. Европейският парламент бива информиран редовно от Комисията за работата на комитетите. За тази цел той получава дневния ред за заседанията на комитетите, проекта на мерките, представени на комитетите за изпълнението на актовете, приети с процедурата, предвидена в член 251 от Договора, резултатите от гласуването и протоколите от заседанията в сбита форма, както и списъци на органите и организациите, към които принадлежат лицата, определени от държавите-членки да ги представляват. Европейският парламент също трябва да бъде информиран своевременно, когато Комисията предоставя на Съвета мерки или предложения за мерки, които да се вземат.4. Комисията, в рамките на шест месеца от датата, на която настоящото решение придобива действие, публикува в Официален вестник на Европейските общности списък от всички комитети, които подпомагат Комисията в упражняването на изпълнителните правомощия. Този списък уточнява по отношение на всеки комитет основния/основните акт/актове, на основата на който/които се създава Комитетът. От 2000 г. и следващите години се публикува и годишен доклад за работата на комитетите.5. Позоваванията на всички документи, изпратени до Европейския парламент съгласно параграф 3, се оповестяват в регистър, който ще се създаде от Комисията през 2001 г.Член 8Ако Европейският парламент посочи в резолюция, определяща основанията, на които се опира, че проектът на мерки за изпълнение, чието приемане се предвижда и които са били представени на комитета съобразно основен акт, приет по член 251 от Договора, може да превиши изпълнителните правомощия, предвидени в основния акт, Комисията следва да преразгледа проекта. Като вземе предвид резолюцията и в рамките на сроковете по процедурата, която тече, Комисията може да представи на комитета нов проект, да продължи процедурата или да представи предложение до Европейския парламент и Съвета на базата на Договора.Комисията информира Европейския парламент и комитета за действието, което има намерение да предприеме по резолюцията на Европейския парламент, и за причините да направи това.Член 9Решение 87/373/ЕИО се отменя.Член 10Настоящото решение влиза в сила от деня след публикуването му в Официален вестник на Европейските общности.Съставено в Люксембург на 28 юни 1999 година.За СъветаПредседателM. Naumann[*] Трите изявления в протокола на Съвета, отнасящи се до това решение, са публикувани в ОВ С 203 от 17 юни, стр. 1.[2] ОВ С 279, 8.9.1998 г., стр. 5.[3] Становище от 6 май 1999 г. (все още непубликувано в Официален вестник).[4] ОВ L 197, 18.7.1987 г., стр. 33.--------------------------------------------------


title: Решение на Съвета от 10 април 2006 година за сключване на Споразумение между Международния наказателен съд и Европейския съюз за сътрудничество и взаимопомощ

text:
Важна правна забележка

|

32006D0313

Официален вестник n° L 115 , 28/04/2006 стр. 0049 - 0049 Официален вестник n° L 270 , 29/09/2006 стр. 0423 - 0423

		20060410Решение на Съветаот 10 април 2006 годиназа сключване на Споразумение между Международния наказателен съд и Европейския съюз за сътрудничество и взаимопомощ(2006/313/ОВППС)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 24 от него,като взе предвид препоръката на председателството,като има предвид, че:(1) На своето заседание от 25 април 2005 г. Съветът реши да упълномощи председателството, подпомагано от генералния секретар/върховния представител и от Комисията, да започне преговори в съответствие с член 24 от Договора за създаване на Европейския съюз за сключване на Споразумение за сътрудничество и взаимопомощ с Международния наказателен съд.(2) След като бе упълномощено, председателството проведе преговори за споразумението.(3) Споразумението следва да се одобри от страна на Европейския съюз,РЕШИ:Член 1Европейският съюз одобрява Споразумението между Международния наказателен съд и Европейския съюз за сътрудничество и взаимопомощ.Текстът на споразумението е приложен към настоящото решение.Член 2Председателят на Съвета е оправомощен да посочи лице/лица, упълномощено/и да подпише/ат споразумението, което обвързва Европейския съюз.Член 3Съветът отбелязва, че Комисията възнамерява да насочи своите действия към постигането на целите и приоритетите на споразумението, където е уместно, чрез подходящи общностни мерки.Член 4Настоящото решение влиза в сила в деня на приемането му.Член 5Настоящото решение се публикува в Официален вестник на Европейския съюз.Съставено в Люксембург на 10 април 2006 година.За СъветаПредседателU. Plassnik--------------------------------------------------


title: Решение (ОВППС) 2015/959 на Съвета от 19 юни 2015 година за изменение на Решение 2014/386/ОВППС относно ограничителни мерки в отговор на незаконното анексиране на Крим и Севастопол

text:
               20.6.2015

               BG

               Официален вестник на Европейския съюз

               L 156/25

         РЕШЕНИЕ (ОВППС) 2015/959 НА СЪВЕТА
   от 19 юни 2015 година
   за изменение на Решение 2014/386/ОВППС относно ограничителни мерки в отговор на незаконното анексиране на Крим и Севастопол
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 23 юни 2014 г. Съветът прие Решение 2014/386/ОВППС (1).

               (2)

               На 19 март 2015 г. Европейският съвет стигна до заключението, че не признава и продължава да осъжда незаконното анексиране на Крим и Севастопол от Руската федерация и ще остане ангажиран с пълното прилагане на политиката си на непризнаване.

               (3)

               Въз основа на прегледа на Решение 2014/386/ОВППС срокът на ограничителните мерки следва да бъде удължен до 23 юни 2016 г.

               (4)

               Следователно Решение 2014/386/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Член 5, втора алинея от Решение 2014/386/ОВППС се заменя със следното:

      „Настоящото решение се прилага до 23 юни 2016 г.“

   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Люксембург на 19 юни 2015 година.

            За Съвета

            Председател

         J. REIRS

      (1)  Решение 2014/386/ОВППС на Съвета от 23 юни 2014 г. относно ограничителни мерки в отговор на незаконното анексиране на Крим и Севастопол (ОВ L 183, 24.6.2014 г., стр. 70).


title: 2010/74/ЕС: Решение на Комисията от 4 февруари 2010 година за изменение на Решение 2005/629/ЕО за създаване на Научно-технически и икономически комитет по рибарство

text:
               10.2.2010

               BG

               Официален вестник на Европейския съюз

               L 37/52

         РЕШЕНИЕ НА КОМИСИЯТА
   от 4 февруари 2010 година
   за изменение на Решение 2005/629/ЕО за създаване на Научно-технически и икономически комитет по рибарство
   (2010/74/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството (1), и по-специално член 33, параграф 1 от него,
   като има предвид, че:

               (1)

               С Решение 2005/629/ЕО на Комисията (2) се създава Научно-технически и икономически комитет по рибарство („НТИКР“), който предоставя на Комисията висококвалифицирани научни съвети.

               (2)

               Решение 2005/629/ЕО определя процедури за назначаването на членовете на НТИКР, мандатите на членовете му, каненето на външни експерти, създаването на работни групи и процедури за приемането на процедурния правилник на НТИКР. Тези процедури следва да бъдат опростени, позволявайки на административните решения да се вземат на подходящото равнище.

               (3)

               За да се избегне объркване с дневните надбавки, плащани на частни експерти, които са поканени от Комисията, допълнителните надбавки, които трябва да се отпускат в съответствие с Решение 2005/629/ЕО на членовете на НТИКР и на външните експерти, участващи в заседанията на НТИКР, следва да се наричат „компенсиране“.

               (4)

               Решение 2005/629/ЕО следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член единствен
   Решение 2005/629/ЕО се изменя, както следва:

               1.

               Член 4, параграф 1 се заменя със следното:
               „1.   Комисията назначава членовете на НТИКР от списък с подходящи кандидати. Този списък се съставя след публикуването на открита покана за подаване на кандидатури на уебсайта на Комисията.“

               2.

               В член 7 изразът „с одобрението на Комисията“ се заменя със „след като са проведени консултации с департамента на Комисията, отговарящ за досието“.

               3.

               В член 8 изразът „с одобрението на Комисията“ се заменя със „след като са проведени консултации с департамента на Комисията, отговарящ за досието“.

               4.

               Член 9 се изменя, както следва:

                           а)

                           заглавието се заменя със следното:
                           „Възстановяване на суми и компенсиране“;

                           б)

                           параграф 1 се заменя със следното:
                           „1.   Членовете на НТИКР, както и външните експерти имат право на компенсиране за участието си в дейностите на НТИКР, както е посочено в приложението.“

               5.

               Член 10 се изменя, както следва:

                           а)

                           параграф 1 се заменя със следното:
                           „1.   Преди да организира пленарните заседания на НИКТР и неговите работни групи, НИКТР се консултира с департамента на Комисията, отговарящ за досието.“;

                           б)

                           параграф 3 се заменя със следното:
                           „3.   По искане на департамента на Комисията, отговарящ за досието, за участие в заседанията на НТИКР и неговите работни групи могат да бъдат поканени експерти, които не са членове на НТИКР.“

               6.

               В член 11, параграф 1 изразът „с одобрението на Комисията“ се заменя със „след като са проведени консултации с департамента на Комисията, отговарящ за досието“.

               7.

               Приложението се заменя с текста в приложението към настоящото решение.

      Съставено в Брюксел на 4 февруари 2010 година.

            За Комисията

            Председател

         José Manuel BARROSO

      (1)  ОВ L 358, 31.12.2002 г., стр. 59.

      (2)  ОВ L 225, 31.8.2005 г., стр. 18.

      ПРИЛОЖЕНИЕ

            „ПРИЛОЖЕНИЕ

               КОМПЕНСИРАНЕ

            Членовете на НТИКР и външните експерти имат право на компенсиране вследствие на участието им в дейностите на НТИКР, както следва:

                        —

                        Участие в пленарните заседания на НТИКР и в работните групи на НТИКР

                                    EUR на пълен ден

                                    Пленарни заседания на НТИКР

                                    Работни групи на НТИКР

                                    Председател

                                    300

                                    300

                                    Заместник-председател (1)

                                    300

                                    0

                                    Други участващи

                                    250

                                    250

                              Ако участието е само сутринта или следобеда, компенсацията следва да бъде 50 % от компенсацията за пълен ден.

                        —

                        Доклади

                                    EUR

                                    Становища на НТИКР на пленарните заседания или чрез кореспонденция (2)

                                    Информационни доклади (3) преди пленарните заседания на НТИКР и работните групи

                                    Докладчик

                                    300

                                    300 (4)

         (1)  Предвиден единствено за пленарните заседания на НТИКР.

         (2)  Компенсация, която да се плати за изготвяне на становището.

         (3)  Резюмета, проучвания и изходна информация.

         (4)  С максимален размер от 15 дни, компенсацията следва да се плати на база на графика, определен от Комисията, както е посочен в писменото ѝ предварително съгласие. Въпреки това Комисията може да реши да увеличи броя на дните, ако прецени, че е необходимо.“


               19.2.2016

               BG

               Официален вестник на Европейския съюз

               C 65/180

         P7_TA(2013)0236
   Искане за снемане на парламентарния имунитет на Яцек Олгерд Курски
   Решение на Европейския парламент от 11 юни 2013 г. относно искане за снемане на имунитета на Яцек Олгерд Курски (2013/2019(IMM))
   (2016/C 065/26)

      Европейският парламент,

               —

               като взе предвид искането за снемане на парламентарния имунитет на Яцек Олгерд Курски, изпратено на 16 януари 2013 г. от страна на Главния прокурор на Република Полша, във връзка с искане от 2 януари 2013 г. от ръководителя на службата за превенция към главното бюро на националната полиция, действащ от името на главния полицейски инспектор, и обявено в пленарна зала на 4 февруари 2013 г.,

               —

               като изслуша Яцек Олгерд Курски съгласно член 7, параграф 3 от своя правилник,

               —

               като взе предвид член 9 от Протокол № 7 за привилегиите и имунитетите на Европейския съюз и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,

               —

               като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г., 19 март 2010 г. и 6 септември 2011 г. (1),

               —

               като взе предвид член 105 от Конституцията на Република Полша и членове 7, 7б, параграф 1 и член 7в, съвместно с член 10б от полския закон от 9 май 1996 г. относно изпълнението на мандата на депутат или сенатор,

               —

               като взе предвид член 6, параграф 2 и член 7 от своя правилник,

               —

               като взе предвид доклада на Комисията по правни въпроси (A7-0187/2013),

               А.

               като има предвид, че Главният прокурор на Република Полша поиска снемане на парламентарния имунитет на член на Европейския парламент — Яцек Олгерд Курски, във връзка с евентуално съдебно производство за предполагаемо нарушение;

               Б.

               като има предвид, че съгласно член 9 от Протокол № 7 за привилегиите и имунитетите на Европейския съюз, членовете на Парламента — на територията на тяхната собствена държава — се ползват с имунитетите, предоставяни на членовете на парламента на тази държава;

               В.

               като има предвид, че съгласно член 105, параграф 2 от Конституцията на Република Полша по време на парламентарния мандат членовете на Сейма не могат да бъдат подвеждани под наказателна отговорност без предварителното съгласие на Сейма;

               Г.

               като има предвид, че Яцек Олгерд Курски е обвинен в извършване на пътно-транспортно нарушение по член 92, параграф 1 от закона от 20 май 1971 г., с който се установява Кодекс на нарушенията (Държавен вестник на Полша 2010, № 46, точка 275, с изменения);

               Д.

               като има предвид, че предполагаемото нарушение няма очевидна пряка връзка с изпълнението от страна на Яцек Олгерд Курски на неговите задължения в качеството му на член на Европейския парламент, нито представлява изразено мнение или подаден глас при изпълнение на задълженията му на член на Европейския парламент по смисъла на член 8 от Протокол № 7 за привилегиите и имунитетите на Европейския съюз;

               Е.

               като има предвид, че обвинението явно няма връзка с положението на Яцек Олгерд Курски в качеството му на член на Европейския парламент;

               Ж.

               като има предвид, че не съществува основание да се подозира наличието на fumus persecutionis;

               1.

               Решава да снеме имунитета на Яцек Олгерд Курски;

               2.

               Възлага на своя председател да предаде незабавно настоящото решение и доклада на компетентната комисия на Главния прокурор на Република Полша и на Яцек Олгерд Курски.

      (1)  Решение от 12 май 1964 г. по дело 101/63, Wagner/Fohrmann и Krier (Recueil 1964 г., стр. 195), Решение от 10 юли 1986 г. по дело 149/85 Wybot/Faure и други (Recuеil 1986 г., стр. 2391), Решение от 15 октомври 2008 г. по дело T-345/05 Mote/Парламент (Сборник 2008 г., стр. II-2849), Решениe от 21 октомври 2008 г. по съединени дела C-200/07 и C-201/07 Marra/De Gregorio и Clemente (Сборник 2008 г., стр. I-7929), Решение от 19 март 2010 г. по дело T-42/06 Gollnisch/Парламент (Сборник 2010 г., стр. II-1135) и Решение от 6 септември 2011 г. по дело C-163/10 Patriciello (Сборник 2011 г., стр. I-7565).


title: Решение на Съвета от 12 юли 2002 година за изменениe на Протокола относно статута на Съда на Европейските общности

text:
Важна правна забележка

|

32002D0653

Официален вестник n° L 218 , 13/08/2002 стр. 0001 - 0001 специално чешко издание глава 01 том 04 стр. 52  - 52 специално испанско издание глава 01 том 04 стр. 52  - 52 специално унгарско издание глава 01 том 04 стр. 52  - 52 специално литвийско издание глава 01 том 04 стр. 52  - 52 LV.ES глава 01 том 04 стр. 52  - 52 MT.ES глава 01 том 04 стр. 52  - 52 PL.ES глава 01 том 04 стр. 52  - 52 SK.ES глава 01 том 04 стр. 52  - 52 специално словенско издание глава 01 том 04 стр. 52  - 52

		20020712Решение на Съветаот 12 юли 2002 годиназа изменениe на Протокола относно статута на Съда на Европейските общности(2002/653/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по–специално втори параграф от член 245 от него,като взе предвид искането на Съда на европейските общности от 17 октомври 2001 г.,като взе предвид становището на Комисията [1],като взе предвид становището на Европейския парламент [2],като има предвид, че:Следва да бъде изготвена разпоредба за участието на третите държави в производствата по даване на преюдициално заключение пред Съда на Европейските общности, в случай че споразумение, свързано с определена област, сключено от Съвета с една или повече трети държави, предвижда възможност последните да представят изявления по делото или писмени бележки, когато съдът на държава-членка сезира Съда на Европейските общности с преюдициален въпрос, попадащ в приложното поле на споразумението,Реши:Член 1Добавя се следният параграф към член 20 от Протокола относно статута на Съда на Европейските общности:"Когато споразумение, свързано с определена област, сключено от Съвета с една или повече трети държави, предвижда възможност последните да представят изявления по делото или писмени бележки, в случаите, в които съд на държава-членка сезира Съда на Европейските общности с преюдициален въпрос, попадащ в приложното поле на споразумението, решението на националния съд, съдържащо този въпрос, се съобщава и на заинтересованите трети държави., които в двумесечен срок от датата на това съобщение могат да представят в Съда изявления или писмени бележки."Член 2Настоящото решение влиза в сила на датата на публикуването му в Официален вестник на Европейските общности.Съставено в Брюксел на 12 юли 2002 година.За СъветаПредседателT. Pedersen[1] Становище, дадено на 22 февруари 2002 г. (все още непубликувано в Официален вестник).[2] Становище, дадено на 14 май 2002 г. (все още непубликувано в Официален вестник).--------------------------------------------------


title: Решение на Съвета от 23 декември 1963 година за сключването на споразумение за асоцииране между Европейската икономическа общност и Турция

text:
Важна правна забележка

|

31964D0732

Официален вестник n° 217 , 29/12/1964 стр. 3685 - 3686 специално гръцко издание: глава 11 том 1 стр. 0048  специално испанско издание: глава 11 том 1 стр. 0018  специално португалско издание глава 11 том 1 стр. 0018  специално чешко издание глава 11 том 11 стр. 10  - 11 специално испанско издание глава 11 том 11 стр. 10  - 11 специално унгарско издание глава 11 том 11 стр. 10  - 11 специално литвийско издание глава 11 том 11 стр. 10  - 11 LV.ES глава 11 том 11 стр. 10  - 11 MT.ES глава 11 том 11 стр. 10  - 11 PL.ES глава 11 том 11 стр. 10  - 11 SK.ES глава 11 том 11 стр. 10  - 11 специално словенско издание глава 11 том 11 стр. 10  - 11

		19631223Решение на Съветаот 23 декември 1963 годиназа сключването на споразумение за асоцииране между Европейската икономическа общност и Турция(64/732/ЕИО)СЪВЕТЪТ НА ЕВРОПЕЙСКАТА ИКОНОМИЧЕСКА ОБЩНОСТ,като взе предвид Договора за създаване на Европейската икономическа общност, и по-специално член 238 от него,като взе предвид Споразумението за асоцииране между Европейската икономическа общност и Турция, подписано в Анкара на 12 септември 1963 г.,като взе предвид консултациите с Европейската парламентарна асамблея от 28 ноември 1963 г. [1],РЕШИ:Член 1Споразумението за асоцииране между Европейската икономическа общност и Турция и протоколите към него, както и декларациите, приложени към Заключителния акт, подписан в Анкара на дванадесети септември хиляда деветстотин шестдесет и трета година, се сключват, одобряват и утвърждават от името на Общността.Член 2Председателят на Съвета извършва нотифицирането на настоящото решение съгласно разпоредбите на член 31, параграф 2 от Споразумението за асоцииране.Съставено в Брюксел на 23 декември 1963 година.За СъветаПредседателL. De Block[1] ОВ 182, 12.12.1963 г., стр. 2906/63.--------------------------------------------------


title: Решение (ЕС) 2017/101 на Европейската централна банка от 11 януари 2017 година за изменение на Решение ЕЦБ/2014/40 относно изпълнението на третата програма за закупуване на обезпечени облигации (ЕЦБ/2017/2)

text:
               20.1.2017

               BG

               Официален вестник на Европейския съюз

               L 16/53

         РЕШЕНИЕ (ЕС) 2017/101 НА ЕВРОПЕЙСКАТА ЦЕНТРАЛНА БАНКА
   от 11 януари 2017 година
   за изменение на Решение ЕЦБ/2014/40 относно изпълнението на третата програма за закупуване на обезпечени облигации (ЕЦБ/2017/2)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 127, параграф 2, първо тире от него,
   като взе предвид Устава на Европейската система на централните банки и на Европейската централна банка, и по-специално член 12.1, втора алинея във връзка с член 3.1, първо тире и член 18.1 от него,
   като има предвид, че:

               (1)

               С Решение ЕЦБ/2014/40 (1) беше създадена третата програма за закупуване на обезпечени облигации (ПЗОО3). Заедно с програмата за закупуване на обезпечени с активи ценни книжа, програмата за закупуване на активи на публичния сектор на вторичните пазари и програмата за закупуване от корпоративния сектор ПЗОО3 е част от разширената програма за закупуване на активи (ПЗА). С ПЗА се цели да се подобри допълнително трансмисията на паричната политика, да се улесни предоставянето на кредити за икономиката на еврозоната, да се облекчат условията за заемане на средства от домакинствата и фирмите и да се допринесе за това темпът на инфлацията да се доближи в средносрочен план до нива под, но близо до 2 % в съответствие с основната цел на Европейската централна банка (ЕЦБ) да поддържа ценова стабилност.

               (2)

               Закупуването на активи по ПЗА е пропорционална мярка за намаляване на рисковете за прогнозата на динамиката на цените, тъй като в резултат от това ще се облекчат допълнително паричните и финансовите условия, включително тези, свързани с условията за заемане на средства от домакинствата и нефинансовите предприятия от еврозоната, като по този начин се подпомагат съвкупното потребление и инвестиционните разходи в еврозоната и в крайна сметка се допринася за доближаването на темпа на инфлацията до нива под, но близо до 2 % в средносрочен план. ПЗА е в пълно съответствие със задълженията на централните банки от Евросистемата по силата на Договорите, включително със забраната за парично финансиране, и не засяга функционирането на Евросистемата съгласно принципа за отворена пазарна икономика при свободна конкуренция.

               (3)

               В рамките на правомощието си да гарантира ценовата стабилност на 8 декември 2016 г. Управителният съвет реши, че с оглед на постигането на целите на ПЗА някои от параметрите ѝ следва да се изменят. Измененията са в съответствие с правомощията на Управителния съвет при провеждането на паричната политика, напълно са съобразени със задълженията на централните банки от Евросистемата по силата на Договорите и надлежно отразяват съображенията, свързани с управлението на риска.

               (4)

               По-конкретно, предвиденият срок за извършване на покупките съгласно ПЗА следва да бъде удължен до края на месец декември 2017 г. или за по-дълго, ако е необходимо, и при всяко положение до момента, в който Управителният съвет забележи устойчива корекция в тренда на инфлацията, която отговаря на целта му да постигне темп на инфлация под, но близо до 2 % в средносрочен план.

               (5)

               Ликвидността, предоставяна на пазара чрез комбинираните месечни покупки съгласно ПЗА, следва да продължи да бъде в размер на 80 милиарда евро до края на месец март 2017 г. От месец април 2017 г. стойността на комбинираните месечни покупки съгласно ПЗА следва да бъде 60 милиарда евро до края на месец декември 2017 г. или за по-дълго, ако е необходимо, и при всяко положение до момента, в който Управителният съвет забележи устойчива корекция в тренда на инфлацията, която отговаря на целта му по отношение на инфлацията. Ако междувременно прогнозата се влоши или ако финансовите условия станат несъвместими с по-нататъшно развитие към устойчива корекция в тренда на инфлацията, Управителният съвет възнамерява да увеличи размера и/или срока на програмата.

               (6)

               С цел да се гарантира непрекъснатото нормално извършване на покупките през предвидения срок, съгласно ПЗА следва да се разрешат, доколкото са необходими, покупките на ценни книжа, чиято доходност до падежа е под лихвения процент по депозитното улеснение на ЕЦБ.

               (7)

               Поради това Решение ЕЦБ/2014/40 следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Изменение
   В член 2 от Решение ЕЦБ/2014/40 се добавя следнaта точка 7:

                  „7.

                  Разрешават се покупките на номинални обезпечени облигации с отрицателна доходност до падежа (или с най-ниска възможна доходност), която е равна на лихвения процент по депозитното улеснение или го надхвърля. Доколкото са необходими, се разрешават покупките на номинални обезпечени облигации с отрицателна доходност до падежа (или с най-ниска възможна доходност), която е под лихвения процент по депозитното улеснение.“

   Член 2
   Влизане в сила
   Настоящото решение влиза в сила на 13 януари 2017 г.

      Съставено във Франкфурт на Майн на 11 януари 2017 година.

            За Управителния съвет на ЕЦБ

            Председател на ЕЦБ

         Mario DRAGHI

      (1)  Решение EЦБ/2014/40 от 15 октомври 2014 г. относно изпълнението на третата програма за закупуване на обезпечени облигации (ОВ L 335, 22.11.2014 г., стр. 22).


title: Решение (ЕС) 2016/3 на Европейската централна банка от 18 ноември 2015 година за определяне на принципите за предоставяне на обратна информация относно работата на подкоординаторите от националните компетентни органи в съвместните надзорни екипи на единния надзорен механизъм (EЦБ/2015/36)

text:
               5.1.2016

               BG

               Официален вестник на Европейския съюз

               L 1/4

         РЕШЕНИЕ (ЕС) 2016/3 НА ЕВРОПЕЙСКАТА ЦЕНТРАЛНА БАНКА
   от 18 ноември 2015 година
   за определяне на принципите за предоставяне на обратна информация относно работата на подкоординаторите от националните компетентни органи в съвместните надзорни екипи на единния надзорен механизъм (EЦБ/2015/36)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Регламент (ЕС) № 1024/2013 на Съвета от 15 октомври 2013 г. за възлагане на Европейската централна банка на конкретни задачи относно политиките, свързани с пруденциалния надзор над кредитните институции (1), и по-специално член 6, параграфи 1 и 7 от него,
   като има предвид, че:

               (1)

               В член 6, параграф 1 от Регламент (ЕС) № 1024/2013 (наричан по-долу „Регламентът за ЕНМ“) е предвидено, че Европейската централна банка (ЕЦБ) отговаря за ефективното и последователно функциониране на единния надзорен механизъм (ЕНМ). В съображение 79 от Регламента за ЕНМ е посочено, че наличието на силно мотивиран, добре обучен и безпристрастен персонал е абсолютно необходимо за ефективния надзор.

               (2)

               В съответствие с членове 3—6 от Регламент (ЕС) № 468/2014 на Европейската централна банка (2) (наричан по-долу „Рамковият регламент за ЕНМ“) ЕЦБ отговаря за създаването и състава на съвместните надзорни екипи (СНЕ), които се състоят от членове на персонала от ЕЦБ и от националните компетентни органи (НКО). Координаторът на СНЕ, подпомаган от подкоординатор/и от НКО, осигурява координацията на работата в рамките на СНЕ.

               (3)

               Предвид важната роля на подкоординаторите от НКО за координацията на членовете на СНЕ от техния НКО е необходимо и пропорционално да бъде въведена еднообразна процедура за предоставяне на обратна информация относно работата на подкоординаторите от НКО в СНЕ. Като съдейства за непрекъснатото подобряване на работата на подкоординаторите от НКО, с обратната информация относно работата в ЕНМ се подпомага осигуряването на правилното функциониране на СНЕ. Първоначално обратната информация относно работата в ЕНМ е под формата на ограничен във времето полеви тест. Въз основа на придобития по време на полевия тест опит ще бъде разгледано по-всеобхватното прилагане на механизма за обратна информация относно работата в ЕНМ. Единствено НКО и ЕЦБ отговарят за оценката на работата на персонала си. НКО могат да използват обратната информация, предоставена в съответствие с настоящото решение, за ежедневното ръководство на членовете на персонала си, като тя може да бъде въведена във вътрешните системи за оценка на НКО, ако това е позволено съгласно съответното национално право.

               (4)

               Като признава, че обратната информация относно работата е необходима за ръководството на СНЕ, Европейският надзорен орган по защита на данните одобри механизма за обратна информация относно работата в ЕНМ, при условие че точното му функциониране е уредено в правен инструмент, приет на подходящо равнище,

         ПРИЕ НАСТОЯЩОТО РЕШЕНИЕ:
   Член 1
   Определения
   За целите на настоящото решение се прилагат определенията, които се съдържат в член 2 от Регламента за ЕНМ и в член 2 от Рамковия регламент за ЕНМ.
   Член 2
   Обратна информация относно работата в ЕНМ
   1.   Подкоординаторите от НКО в СНЕ получават обратна информация както относно собствената си работа, така и относно работата на екипа си при изпълнението на задачите им в СНЕ, при спазване на и в съответствие с принципите, описани в приложение I.
   2.   След като бъдат определени основните задачи и цели на подкоординаторите от НКО, обратната информация се предоставя по отношение на цикъла на обратна информация, който започва на датата, на която настоящото решение влезе в сила съгласно член 3, и приключва на 29 февруари 2016 г.
   Член 3
   Влизане в сила
   Настоящото решение влиза в сила на 20 ноември 2015 г.

      Съставено във Франкфурт на Майн на 18 ноември 2015 година.

            За Управителния съвет на ЕЦБ

            Председател на ЕЦБ

         Mario DRAGHI

      (1)  ОВ L 287, 29.10.2013 г., стр. 63.

      (2)  Регламент (ЕС) № 468/2014 на Европейската централна банка от 16 април 2014 г. за създаване на рамката за сътрудничество в единния надзорен механизъм между Европейската централна банка и националните компетентни органи и с определените на национално равнище органи (Рамков регламент за ЕНМ) (ЕЦБ/2014/17) (ОВ L 141, 14.5.2014 г., стр. 1).

      ПРИЛОЖЕНИЕ I

         Принципи за предоставяне на обратна информация относно работата на подкоординаторите от НКО в съвместните надзорни екипи на единния надзорен механизъм

         (Обратна информация относно работата в ЕНМ)

         Принцип 1

         Обхват на обратната информация относно работата в ЕНМ

      На подкоординаторите от НКО в СНЕ се предоставя обратна информация относно работата им в ЕНМ, при условие че работят в СНЕ на базата на поне 25 % от приравнено на пълно работно време щатно работно място съгласно предвиденото в рамката за наемане на работа на съответния НКО.

         Принцип 2

         Цел на обратната информация относно работата в ЕНМ

      С цел да се осигури и подобри функционирането на ЕНМ като цяло, обратната информация относно работата в ЕНМ ще отчита и оценява работата на подкоординаторите от НКО при изпълнението на задачите им, за да се доразвият познанията им за присъщите на ЕНМ цели и умения и по този начин да се насърчи мотивацията сред членовете на екипа.

         Принцип 3

         Процедура за предоставяне на обратна информация относно работата в ЕНМ за подкоординаторите от НКО

                  1.

                  В началото на цикъла на обратна информация координаторът на СНЕ, след като се консултира с подкоординатора от НКО, определя основните задачи и цели на посочения в принцип 1 подкоординатор от НКО. Основните задачи и цели се отразяват във формуляра за обратна информация на ЕНМ.

                  2.

                  Координаторът на СНЕ предоставя на всеки подкоординатор от НКО, посочен в принцип 1, текущи напътствия и неформална обратна информация през целия цикъл на обратна информация. След като цикълът на обратна информация завърши, координаторът на СНЕ ще предостави на всеки подкоординатор от НКО, посочен в принцип 1, обратна информация в края на цикъла както устно, така и писмено във формуляра за обратна информация на ЕНМ.

                  3.

                  Както в текущата обратна информация, така и в обратната информация в края на цикъла ще се вземат предвид основните задачи и цели на подкоординаторите от НКО съгласно отразеното във формуляра за обратна информация на ЕНМ, посочените в приложение II умения и приносът на екипа им за цялостното функциониране на СНЕ.

         Принцип 4

         Достъп до обратната информация относно работата в ЕНМ

                  1.

                  Достъп до обратната информация относно работата на подкоординаторите от НКО в СНЕ в края на цикъла може да бъде предоставен на съответния НКО, който може да я използва с цел да улесни рутинното ръководство на персонала си, ако това е позволено съгласно приложимото национално законодателство.

                  2.

                  НКО могат да изберат да използват обратната информация относно работата в ЕНМ като допълнителни данни за вътрешната си система за оценка на работата, ако това е позволено съгласно приложимото национално законодателство.

                  3.

                  Достъпът до обратната информация относно работата в ЕНМ, включително нейното прехвърляне, се предоставя на НКО в съответствие с член 8, буква а) от Регламент (ЕО) № 45/2001 на Европейския парламент и на Съвета (1).

         Принцип 5

         Защита на лични данни, обработени в контекста на обратната информация относно работата в ЕНМ

                  1.

                  Данните, съставляващи обратна информация относно работата в ЕНМ, ще бъдат обработени от ЕЦБ в съответствие с Регламент (ЕО) № 45/2001.

                  2.

                  Данните, съставляващи обратна информация относно работата, се използват единствено за целите, описани в принципи 2 и 4, и се съхраняват в продължение на най-много пет години.

         (1)  Регламент (EО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).

      ПРИЛОЖЕНИЕ II

         СПИСЪК С УМЕНИЯ В ЕНМ

            Професионални знания
         : знания относно надзорните политики, методологии и разпоредби, по-специално в контекста на ЕНМ, както и относно функционирането на финансовите институции. Следи развитието в тези области и прилага знанията към съответните професионални области.

            Комуникация
         : предава информация ясно и стегнато на групи или отделни лица както устно, така и писмено, за да се увери, че те разбират информацията и смисъла ѝ. Изслушва другите и им отговаря по подходящ начин.

            Сътрудничество и съдействие
         : изгражда и поддържа текущи професионални взаимоотношения с колегите си, основани на оказване на съдействие, с цел постигането на европейските цели на екипа. Развива и поддържа ефективни взаимоотношения с другите с цел да насърчи и подпомогне работата в екип. Активно споделя данни, информация и знания в рамките на екипа.

            Решителност за постигане на целите
         : изпълнява задачите с упоритост и постоянство, търси успешни решения, като същевременно адаптира собственото си поведение с цел да намери подходящ подход, за да постигне успешен резултат.

            Преценка и инвазивност
         : анализира и оценява ситуации, данни и информация с цел да разработи подходящи стратегии, планове и политики. Разбира и формулира различни и противоположни гледни точки по даден въпрос, ако е необходимо, адаптира подходите според това как се променят изискванията на ситуацията, обмисля проблемите от нови гледни точки и доразвива идеите или решенията, предложени от други. Опитва да разбере напълно въпросите, преди да отправи препоръка или да стигне до заключение, като същевременно събира пълна и точна информация според необходимото, достига до разумна преценка, като задава с уважение редица инвазивни въпроси, и непрекъснато следи за евентуални проблеми и информация.

            Широки познания и поглед към бъдещето
         : има поглед отвъд собствената си роля, за да установи по-широкия контекст, в който работи, като има пълни познания за различните функции/звена, като демонстрира познания за различните културни контексти и гледни точки и като оценява евентуалните последици от собствените си решения за другите. Гледа напред и предвижда възможности и заплахи в бъдеще, предприема действия, за да създаде възможности или за да избегне бъдещ проблем.

            Обективно, почтено и независимо поведение
         : действа независимо и обективно, в интерес на Съюза като цяло, въз основа на професионалните стандарти на ЕНМ, проверява обстоятелствата, за да си създаде пълна и реалистична представа за ситуацията. Стреми се да намали или отстрани пристрастността, предразсъдъците или субективните оценки, като се уповава на данни и факти, които могат да бъдат проверени.

            Ръководство на екипи в ЕНМ (приложимо само към ръководителите)
         : направлява (виртуални/отдалечени) екипи и ги напътства към осъществяването на целите на екипа. Координира трансграничните дейности на екипа, като предоставя насоки и като използва уменията и разнородността им по най-ефективния и ефикасен начин. Работи, за да намали и преодолее липсата на яснота, и намира начини, за да направлява и постига резултати при несигурни обстоятелства.